text: Is-problemer for Fanø-færgen
  04 februar 2010 kl. 13.00
  Fanø-færgen Fenja plages af masser af is i havnen. Færgerne sejler med mindre forsinkelser, men alle afgange gennemføres.
  - Vi kan jo snart ikke huske, hvornår vi sidst har haft den situation, siger overfartsleder Brian Agerstrup til TV SYD.
  TV SYD blev ved midagstid ringet op af en passager, som fortalte, at færgen, som han havde været med, havde siddet fast i en stor isflage. Han havde taget billeder af isflagen på sin IPhone.
  Færgen sejlede ind i en stor isflage, der kom drivende fra Vadehavet med pæn fart. Færgen måtte bakke og sejle ind i isflagen igen med stor kraft for at komme igennem. 
  Ifølge overfartslederen betyder ismasserne små forsinkelser. Men der er ingen risiko for at færgen bliver trukket på grund eller ikke kan komme ind i færgelejet.
  